റുഡോൾഫോ അനായ

റുഡോൾഫോ അനായ (ജീവിതകാലം: ഒക്ടോബർ 30, 1937) ഒരു അമേരിക്കൻ ഗ്രന്ഥകാരനാണ്. 1972 ൽ പ്രസിദ്ധീകരിക്കപ്പെട്ട “ബ്ലസ് മി അൾട്ടിമ” എന്ന നോവലിലൂടെ സാഹിത്യലോകത്ത് കൂടുതൽ അറിയപ്പെടുന്ന അദ്ദേഹം സമകാലിക ചിക്കാനോ, ന്യൂ മെക്സിക്കൻ സാഹിത്യത്തിന്റെ സ്ഥാപകരിൽ ഒരാളായി കണക്കാക്കപ്പെട്ടു.Cesar A. Gonzales-T., The Ritual and Myth of Experience in the Works of Rudolfo A. Anaya, published in A Sense of Place: Rudolfo A. Anaya: An Annotated Bio-Bibliography (2000). പ്രസിദ്ധീകരണ സമയത്ത് അസാധാരണമായിരുന്ന നോവലിന്റെ പ്രമേയങ്ങളും സാംസ്കാരിക പരാമർശങ്ങളും സഹ ലാറ്റിനോ എഴുത്തുകാരിൽ മായാത്ത മുദ്ര പതിപ്പിക്കുന്നതിന് കാരണമായി. പിന്നീട് ഇത് ഒരു സിനിമയായും ഒരു സംഗീത നാടകമായും രൂപാന്തരപ്പെടുത്തി. 

 ജീവിതരേഖ 
റുഡോൾഫോ അനായ ന്യൂമെക്സിക്കോയിലെ സാന്ത റോസ പട്ടണത്തിലാണു വളർന്നത്. അദ്ദേഹത്തിന്റെ മാതാപിതാക്കൾ കാർഷികപാരമ്പര്യമുള്ളവരായിരുന്നു. മാതാവിന്റെ ആദ്യവിവാഹത്തിലുള്ള രണ്ട് അർദ്ധ സഹോദരങ്ങൾക്കൊപ്പവും നാലു സഹോദരിമാർക്കൊപ്പവുമാണ് അദ്ദേഹം വളർന്നത്.

അദ്ദേഹത്തിൻറെ “ബ്ലസ് മി, അൾട്ടിമ” 2013 ഫെബ്രുവരി 22 ന് ഒരു സിനിമയായി റിലീസ് ചെയ്തിരുന്നു. റുഡോൾഫ് അനായ കുട്ടുകൾക്കുവേണ്ടിയും മുതിർന്നവർക്കുവേണ്ടിയും നിരവധി പുസ്തകങ്ങൾ രചിച്ചിട്ടുണ്ട്. കുട്ടികൾക്കുള്ള അദ്ദേഹത്തിൻറെ ആദ്യപുസ്തകമായ “ദ ഫറോലിറ്റോസ് ഓഫ് ക്രിസ്തുമസ്” 1995 ൽ പ്രസിദ്ധീകരിക്കപ്പെട്ടു.

 അവലംബം 

വർഗ്ഗം:1937-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ നോവലെഴുത്തുകാർ